b'\n_START_ARTICLE_\nPille Salveste\n_START_PARAGRAPH_\nPille Salveste (7. detsember 1955 Puka \xe2\x80\x93 20. juuni 2007) oli eesti agronoom ja kiriku\xc3\xb5petaja, alates 1999. aastast Eesti Evangeelse Luterliku Kiriku J\xc3\xa4rva-Madise P\xc3\xbcha Matteuse koguduse vaimulik._NEWLINE_Ta l\xc3\xb5petas aastal 1974 P\xc3\xb5ltsamaa Keskkooli ja 1982. aastal Eesti P\xc3\xb5llumajanduse Akadeemia agronoomina. Hiljem \xc3\xb5ppis teoloogiat Eesti Evangeelse Luterliku Kiriku (EELK) usuteaduste instituudis ja pastoraalseminaris. Aastal 2006 sai ta EELK Usuteaduse Instituudis magistrikraadi kristliku kultuuriloo alal._NEWLINE_30. aprillil 1999 p\xc3\xbchitseti Pille Salveste EELK J\xc3\xa4rva-Madise P\xc3\xbcha Matteuse koguduse diakoniks ja 8. augustil 2003 sama koguduse pastoriks. Sellel ametikohal t\xc3\xb6\xc3\xb6tas ta oma surmani juunis 2007.'